КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикалöн государственнöй велöдан учреждениеясса уджалысьяслы уджысь мынтысьöм йылысь» Коми Республикаса Правительстволöн 2007 во октябр 22 лунся 241 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикалöн государственнöй велöдан учреждениеясса уджалысьяслы уджысь мынтысьöм йылысь» Коми Республикаса Правительстволöн 2007 во октябр 22 лунся 241 №-а шуöмö вежсьöмъяс содтöдын индöм серти.

2. Вöзйыны Коми Республикаын меставывса асвеськöдлан органъяслы лöсьöдны да пыртны 2010 вося январ 1 лунсянь Коми Республикалöн муниципальнöй велöдан учреждениеясса уджалысьяслы уджысь мынтысян условиеясö вежсьöмъяс пыртöм йылысь нормативнöй правовöй актъяс, Коми Республикаса Правительстволöн тайö шуöмлы кодьöсь.

3. Тайö шуöмыс вынсялö 2010 вося январ 1 лунсянь.

Коми Республикаса Юралысь В.Торлопов

Сыктывкар

2009 вося август 5 лун

231 №

Коми Республикаса Правительстволöн

2009 во август 5 лунся 231 №-а шуöм дорö

СОДТÖД

«Коми Республикалöн государственнöй велöдан учреждениеясса уджалысьяслы уджысь мынтысьöм йылысь» Коми Республикаса Правительстволöн 2007 во октябр 22 лунся 241 №-а шуöмö пыртöм **ВЕЖСЬÖМЪЯС**

«Коми Республикалöн государственнöй велöдан учреждениеясса уджалысьяслы уджысь мынтысьöм йылысь» Коми Республикаса Правительстволöн 2007 во октябр 22 лунся 241 №-а шуöмын:

1) 11 пункт гижны тадзи:

«11. Тайö шуöмсö олöмö пöртöм бöрся видзöдны Коми Республикаса Юралысьöс Медводдза вежысь – Коми Республикалöн сьöм овмöсса министр В.М. Гайзерлы да Коми Республикаса Юралысьöс вежысь К.Ю.Ромадановлы.»;

2) Коми Республикалöн государственнöй велöдан учреждениеясса юрнуöдысьяслы, специалистъяслы, служащöйяслы да вылыс квалификацияа уджалысьяслы чина окладъясын, окладъясын (удждон ставкаясын), мый вынсьöдöма шуöмöн (1 №-а содтöд):

а) I юкöдын 1 пунктлöн 1 подпунктса таблицаын:

3 позицияса 2 графаын «юралысь инженер» кывъяс бöрын содтыны «, юралысь механик, юралысь энергетик» кывъяс;

содтыны татшöм 4 позиция:

«

|  |  |  |  |  |  |
| --- | --- | --- | --- | --- | --- |
| 4. | Велöдан учреждениеса библиотекаöн веськöдлысь | 3947 | 3656 | 3390 | 3087 |

 »;

б) II юкöдса 4 пунктын:

таблицалöн «3 квалификацияа тшупöд» юкöдса «Чин» графаын «методист» кыв бöрын содтыны «\*» символ;

таблицалöн «4 квалификацияа тшупöд» юкöдса «Чин» графаын:

«велöдысь-дефектолог» кывъяс бöрын содтыны «\*\*» символ;

«велöдысь-логопед (логопед)» кывъяс бöрын содтыны «\*\*» символ;

таблица бöрын содтыны татшöм пасйöдъяс:

«Пасйöдъяс:

\* Методическöй, учебно-методическöй кабинетъясса (шöринъясса) методистъяслы чина оклад (удждон ставка) индыссьö 4250 шайт.

\*\* Психолого-медико-педагогическöй комиссияясса велöдысь-дефектологъяслы да велöдысь-логопедъяслы (логопедъясды) чина оклад (удждон ставка) индыссьö 4250 шайт.»;

в) IV юкöдын:

1 пункт гижны тадзи:

«1. Вылыс квалификацияа рабочöйяслöн, кодъяс уджалöны тöдчана да кывкутана уджъяс вылын, окладъяс арталöны та мында:

|  |  |
| --- | --- |
| Чин | Оклад (шайт) |
| 1 | 2 |
| Бутафор, газосварщик, закройщик\*, корректор, печатнöй формаяс копируйтысь, кöдзöдчан установкаясса машинист, кинотелевизионнöй оборудование могмöдöм кузя механик, пусьысь\*\*, слесар-электромонтажник, слесар-инструментальщик, слесар-дзоньталысь, электрооборудование дзоньталöм кузя слесар-электрик, столяр, токар, фотограф, фрезеровщик, шлифовщик, электрогазосварщик, аппаратура дзоньталöм, релейнöй дорйöм да автоматика кузя электромонтёр | 3087 |

Пасйöдъяс:

\* Велöдан учреждениелöн учебно-производственнöй мастерскöйясын (ательеын) уджалысь закройщик, кодi веськыда участвуйтö велöдöмын.

\*\* Произодствоын веськöдлысьлысь (шеф-пусьысьлысь) могъяс збыльмöдысь пусьысь, кор учреждениеса штатын татшöм чиныс абу.»;

2 пунктса мöд абзац киритны;

содтыны татшöм 4 пункт:

«4. Общеотраслевöй профессияа рабочöйясöс вылыс квалификация дорö пыртан пöрадок индыссьö 2 №-а содтöдлöн 2 пункт подув вылын, мый вынсьöдöма «Коми Республикалöн государственнöй учреждениеясса уджалысьяслы уджысь мынтысян öткымын юалöм йылысь» Коми Республикаса Правительстволöн 2008 во сентябр 11 лунся 234 №-а шуöмöн».»;

3) Коми Республикалöн государственнöй велöдан учреждениеясса уджалысьяслы чина окладъяс, окладъяс (удждон ставкаяс, тариф ставкаяс) содтан ыдждаын, мый вынсьöдöма шуöмöн (2 №-а содтöд):

а) 1 пунктса таблицаын:

21 позиция гижны тадзи:

«

|  |  |  |
| --- | --- | --- |
| 21. | Торъя (коррекционнöй) юкöнъясын, классъясын, дзоньвидзалунын дзескöдöм позянлуна велöдчысьяслöн, быдтасъяслöн группаясын (сы лыдын психическöй сöвмöмын кольччысь) велöдан учреждениеясын уджалöмысь (татчö оз пырны дзоньвидзалунын дзескöдöм позянлуна (сы лыдын психическöй сöвмöмын кольччысь) быдтасъяслы торъя (коррекционнöй) велöдан учреждениеяс):юрнуöдысьяслы, педагогъяслы да медицинаса уджалысьяслымладшöй воспитательяслы, воспитательяслы отсасьысьяслы | 2015 |

»;

31 позиция гижны тадзи:

|  |  |  |
| --- | --- | --- |
| 31. | Челядьлы, кодъясöс колö дыр бурдöдны, санаторнöй сяма велöдан учреждениеясса классъясын, группаясын уджалöмысь (челядьлы, кодъясöс колö дыр бурдöдны, дзоньвидзалун бурмöдан велöдан учреждениеяс кындзи):юрнуöдысьяслы, педагогъяслы да медицинаса уджалысьяслыичöт воспитательяслы, воспитательяслы отсасьысьяслы | 2015 |

»;

 22 позицияса 2 графаын «Россияса войтыркост класса спорт мастер,» кывъяс бöрын содтыны «СССР-са спорт мастер»,» кывъяс;

б) содтыны татшöм выль 3 пункт:

«3. Дзоньвидзалунын дзескöдöм позянлуна быдтасъяслы торъя (коррекционнöй) велöдан учреждениеясын (юкöнъясын, классъясын, группаясын) уджалысь велöдысь-логопедъяслы, логопедъяслы 1 пунктса 11 позицияын индöм подув серти удждон ставкаыс оз кыпöдсьы.»;

в) 3 да 4 пунктъяс лöсялöмöн лыддьыны 4 да 5 пунктъясöн;

4) Коми Республикалöн государственнöй велöдан учреждениеясса уджалысьяслы компенсируйтан сьöмын мынтöмын, мый вынсьöдöма шуöмöн (3 №-а содтöд):

а) 1 пунктын:

содтыны татшöм выль 2 подпункт:

«2) сьöм содтöдъяс уджалысьяслы, кодъяс уджалöны сьöкыд уджъяс вылын, лёк да (либö) öпаснöй да мукöд торъя удж условиеа уджъяс вылын;»;

2 да 3 подпунктъяс лöсялöмöн лыддьыны 3 да 4 подпунктъясöн;

б) 2 пункт гижны тадзи:

«2. Коми Республикалöн государственнöй велöдан учреждениеясса уджалысьяслы войся уджысь сьöм содтöдъяс индыссьöны войся уджын быд часысь (22 чассянь 6 час асылöдз кадколастö) чина оклад, оклад (удждон ставка, тариф ставка) дорö 35 прöчентысь оз этшаджык.

Коми Республикалöн государственнöй велöдан учреждениеясса уджалысьяслы абу нормальнöй условиеясын вöчöм уджысь мукöд сьöм содтöд индыссьö Россия Федерацияса удж кодекс серти.»;

в) содтыны татшöм выль 3 пункт:

«3. Коми Республикалöн государственнöй велöдан учреждениеясса уджалысьяслы сьöкыд уджысь, лёк да (либö) öпаснöй да мукöд торъя уджалан условиеын вöчöм уджысь сьöм содтöдъяс индыссьöны удж местаяссö аттестуйтан кывкöртöдъяс серти Россия Федерацияса удж кодекслöн 147 статья серти индöм мында да условиеяс серти.»;

г) 3 пункт лыддьыны 4 пунктöн сэтчö татшöм вежсьöмъяс пыртöмöн:

таблицаö содтыны татшöм 41 позиция:

«

|  |  |  |
| --- | --- | --- |
| 41. | Учительяслы, челядьлы содтöд тöдöмлун сетан учреждениеясса преподавательяслы нотнöй тетрадьяс прöверитöмысь(сьöм содтöдыс индыссьö велöдан часъяслы тшöтшнога) | 15-öдз |

»;

д) 4 пункт лыддьыны 5 пунктöн, кöнi медбöръя абзацас «Россия Федерацияса граждана» кывъяс вежны «йöз» кывйöн;

е) 5 пункт лыддьыны 6 пунктöн, кöнi «6 да 7 пунктъясын» кывъяс вежны «7 да 8 пунктъясын» кывъясöн;

ж) 6 пункт лыддьыны 7 пунктöн, кöнi «7 пунктын» кывъяс вежны «8 пунктын» кывъясöн;

з) 7 пункт лыддьыны 8 пунктöн;

и) 8 пункт лыддьыны 9 пунктöн, кöнi «очнöя (лунся)» кывъяс киритны;

5) Коми Республикалöн государственнöй велöдан учреждениеясса уджалысьяслы ышöдан сьöм мынтöмъяс, мый вынсьöдöма шуöмöн (4 №-а содтöд):

а) 2 пунктын:

таблицалöн 3 позицияса «Чин» графаын «уджалысь» кыв бöрын содтыны «\*» символ;

таблица бöрын содтыны татшöм пасйöд:

«Пасйöд:

Старшöйяслы: инструктор-методистлы, содтöд тöдöмлун сетан педагоглы, тренер-преподавательлы, воспитательлы, методистлы личлэдзлытöмлунысь да уджын гырысь вермöмъясысь урчитöны сьöм содтöд чина оклад дорö (удждон ставка дорö) 5 прöчентысь оз этшаджык сэк, налöн кö эмöсь киувса уджалысьяс.»;

б) 3 пункт гижны тадзи:

«3. Коми Республикаса государственнöй велöдан учреждениеясын уджалысьяслы уджысь мынтысян вынсьöдöм планöвöй фондысь вермöны урчитны чина окладъяс, окладъяс (удждон ставкаяс, тариф стакаяс) дорö сьöм содтöдъяс вöчöм удж качествоысь, сы лыдын:

1) ведомственнöй наградаясöн ошкöм уджалысьяслы – чина оклад, оклад (удждон ставка, тариф ставка) дорö 10 прöчентöдз. Сьöм содтöд урчитсьö сэк, кор ведомственнöй наградаыс лöсялö велöдан учреждениелöн профильыслы;

2) став сикас автомашинаса водительяслы, кодъяслöн 1 класс – водительöн збыль уджалöм кадысь окдад, тариф ставка дорö 25 прöчент, 2 класс – 10 прöчент. Сьöм содтöд оз урчитсьы вылыс квалификацияа водительяслы, кодъяслы окладсö индöма кыдзи велöдан учреждениеясса вылыс квалификацияа рабочöйяслöн оклад, кытчö пырö быдлунъя торъя сьöкыд да кывкутана удж, мый збыльмöдöм вылö сетсьöны торъя корöмъяс «Коми Республикаса государственнöй учреждениеясса уджалысьяслы уджысь мынтысян öткымын юалöм йылысь» Коми Республикаса Правительстволöн 2008 во сентябр 11 лунся 234 №-а шуöмöн вынсьöдöм 2 №-а содтöдлöн «Öтувъя отраслевöй юкöнъясын мöд тшупöда уджсикаса рабочöйяс» профессиональнöй квалификационнöй группаса «4 квалификация тшупöд» юкöд серти.

3) олимпиада резервö ныв-зонпосниöс дасьтан торъя спорт школаясса да ныв-зонпоснилы спорт школаясса старшöй тренер-преподавательяслы да тренер-преподавательяслы вылыс квалификацияа спортсменöс дасьтöмысь;

4) уджалысьяслы бура уджалöмысь мукöд подув серти, мый индöма учреждениелöн локальнöй нормативнöй актын, – чина оклад, оклад (удждон ставка, тариф ставка) дорö 200 прöчентöдз;

в) 4 пунктын:

медводдза абзацын «да служащöйяслы» кывъяс вежны «, мукöд служащöйлы да вылыс квалификацияа рабочöйлы» кывъясöн;

мöд таблицалысь графа нимсö гижны тадзи:

«Сьöм содтöд, чина оклад, оклад (удждон ставка, тариф ставка) дорö прöчентъясöн»;

таблица бöрын мöд абзацын «4 пункт серти» кывъяс вежны «5 пункт серти» кывъясöн;

г) 5 пункт гижны тадзи:

«5. Уна во уджалöмысь быдтöлысся сьöм содтöд босьтны право сетысь уджалан стажö пырöны татшöм кадколастъяс:

1) государственнöй да муниципальнöй учреждениеясын веськöдлан чинъясын, специалист да мукöд служащöй чинын уджалан кадколаст;

2) государственнöй да муниципальнöй учреждениеясын вылыс квалификацияа рабочöйöн уджалан кадколаст, кодъяслы уджысь мынтысьöны содтöм разрядъяс серти;

3) Коми Республикаса олöмö пöртысь власьт органъяс да меставывса асвеськöдлан органъяс бердын öтувъя бухгалтерияясын веськöдлан чинъясын, специалист да мукöд служащöй чинын уджалан кадколаст;

4) государственнöй гражданскöй да муниципальнöй службаын уджалан кадколаст;

5) физкультурно-спортивнöй обществояс, спортивнöй либö спортивно-техническöй клубъяс, профсоюзъяс бердын лöсьöдöм челядьлы спорт школаясын веськöдлан чинъясын, специалист да мукöд служащöй чинын 1992 вося январ 1 лунöдз уджалан кадколаст;

6) гражданалöн военнöй служба кадколаст сэк, кор военнöй службаысь мездан лун да удж вылö примитан лун костын уджавтöм кадыс öти воысь абу унджык, а мукöд государство мутасын боевöй действиеясса ветеранъяслы, ветранъяслы, кодъяс збыльмöдiсны военнöй службаса могъяс виччысьтöм лоöмторъяс положениеа условиеясын да вооруженнöй конфликтъяс дырйи, да гражданалы, кодъяслöн кокньöд серти военнöй службаыс лоö 25 во да унджык, – кадколаст вылö видзöдтöг.

Уна во уджалöмысь сьöм содтöдъяс артавсьöны уджалысьлöн чина окладысь, окладысь (удждон ставкаысь, тариф ставкаысь) компенсируйтан да ышöдан сьöм мынтöмъяс артавтöг.

Велöдан учреждениеясса уджалысьяслы, кодъяс нуöдöны педагогическöй да (либö) преподавательскöй удж, уна во уджалöмысь сьöм содтöд артавсьö велöдан нагрузкалы пропорциональнöя.

Уджалан стаж арталöм вылö медшöр документöн, мый сетö уна во уджалöмысь сьöм содтöд вылö право, лоö уджпас небöг. Содтöд документъясöн вермасны лоны лöсялана организацияяссянь справкаяс, кутшöмъяс эскöдöны уна во уджалöмысь сьöм содтöд вылö либö сылöн ыджда вылö право индысь тöдчанлуна юöръяссö, юрнуöдысьлöн кырымпасöн да печатьöн эскöдöмöн.»;

6) Коми Республикалöн государственнöй велöдан учреждениеясса педагогъяслы уджысь почасöвöя мынтысян пöрадоклöн да условиеяслöн 2 пунктын, мый вынсьöдöма шуöмöн (7 №-а содтöд):

таблица бöрын мöд – витöд абзацъяс гижны тадзи:

«Уджысь почасöвöй мынтысян ставка артавсьö:

1) профессоръяслы, наукаса докторъяслы – тöлысся чина окладысь (удждон ставкаысь), мый лöсялö «профессор» чин серти чина окладлы (удждон ставкалы) (1 №-а содтöд серти, мый вынсьöдöма "Коми Республикалöн государственнöй велöдан учреждениеясса уджалысьяслы уджысь мынтысьöм йылысь" Коми Республикаса Правительстволöн 2007 во октябр 22 лунся 241 №-а шуöмöн (водзö – шуöм);

2) доцентъяслы, наукаса кандидатъяслы – тöлысся чина окладысь (удждон ставкаысь), мый лöсялö «доцент» чин серти чина окладлы (удждон ставкалы) (1 №-а содтöд серти, мый вынсьöдöма шуöмöн);

3) учёнöй степеньтöм йöзлы – тöлысся чина окладысь (удждон ставкаысь), мый лöсялö «преподаватель» чин серти чина окладлы (удждон ставкалы) " (1 №-а содтöдлöн II юкöдса 2 пункт серти, мый вынсьöдöма шуöмöн).»;

7) Коми Республикалöн государственнöй велöдан учреждениеяслы уджысь мынтысян планöвöй фонд лöсьöдан пöрадокын, мый вынсьöдöма шуöмöн (8 №-а содтöд):

а) 2 пунктса медводдза абзацын:

«3 пунктын» кывъяс вежны «4 пунктын» кывъясöн;

«2 пунктöн» кывъяс вежны «2 да 3 пунктъясöн» кывъясöн;

б) 3 пунктса медводдза абзац гижны тадзи:

«3. Ышöдан сьöм мынтан фонд артмö уна во уджалöмысь сьöм содтöдысь, личлэдзлытöмлунысь да уджын гырысь вермöмъясысь, бура уджалöмысь, уджын кывкöртöдъяс серти премияясысь.»;

в) содтыны татшöм 6 пункт:

«6. Коми Республикаса государственнöй учреждениеяслöн уджысь мынтысян фонд, мый лöсьöдöма асшöр да чöжöс вайысь мукöд уджысь, индöма дон вылö услугаяс сетысь уджалысьяслы удждон мынтöм вылö, а сiдзжö учреждениеясса уджалысьяслы ышöдан сьöм мынтöмъяс вылö.

Коми Республикаса государственнöй велöдан учреждениеясса уджалысьяслы ышöдан сьöм мынтöмъяс, мый мынтыссьöны асшöр да чöжöс вайысь мукöд уджысь воöм сьöм тшöт весьтö, урчитсьöны ышöдан сьöм мынтöмъяс лыддьöг серти, мый индöма шуöмöн вынсьöдöм 4 №-а содтöдын.

Асшöр да чöжöс вайысь мукöд уджысь воöм сьöм тшöт весьтö Коми Республикаса государственнöй велöдан учреждениеясса уджалысьяслы вермöны сетны материальнöй отсöг. Сылöн ыдждаыс да сетан условиеясыс индыссьöны учреждениеса локальнöй нормативнöй актöн.».

Исакова 12 418 пас